
FINANSŲ IR BIUDŽETO SKYRIAUS  
  VYRIAUSIOJO SPECIALISTO
PAREIGYBĖS  APRAŠYMAS


I. PAREIGYBĖS CHARAKTERISTIKA

	1. Finansų ir biudžeto skyriaus vyriausiasis specialistas yra karjeros valstybės tarnautojas.
	
II.  PASKIRTIS

	2. Finansų ir biudžeto skyriaus vyriausiojo specialisto pareigybė reikalinga vykdyti rajono savivaldybės biudžeto asignavimų valdytojų finansavimą, organizuoti ir tvarkyti rajono savivaldybės ir valstybės biudžeto lėšų apskaitą, užtikrinti biudžeto vykdymo ataskaitų ir finansinių ataskaitų rinkinių paruošimą ir savalaikį teikimą Lietuvos Respublikos finansų ministerijai bei kitoms valstybės institucijoms.

III. VEIKLOS SRITIS

	3. Šias pareigas einantis valstybės tarnautojas vykdo bendrosios veiklos srities – finansų valdymo ir apskaitos- funkcijas.

IV. SPECIALIEJI REIKALAVIMAI ŠIAS PAREIGAS EINANČIAM 
VALSTYBĖS  TARNAUTOJUI
 
	4. Turėti aukštąjį universitetinį išsilavinimą socialinių mokslų srityje ekonomikos krypties.
	5. Turėti 1 metų buhalterinės apskaitos darbo patirtį.
	6. Išmanyti valstybės tarnybą ir viešąjį administravimą, biudžeto sandarą ir buhalterinę apskaitą reglamentuojančius Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, raštvedybos, dokumentų rengimo taisykles.
	7.  Mokėti analizuoti ir apibendrinti informaciją, gebėti sklandžiai dėstyti mintis raštu ir žodžiu.
	8. Mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS

9. Užtikrindamas rajono savivaldybės biudžeto išlaidų buhalterinės apskaitos tvarkymą apskaitos registruose, atlieka šias funkcijas:
9.1. Tvarko mokėtinų finansavimo sumų bei finansavimo sąnaudų apskaitą pagal asignavimų valdytojus ir lėšų šaltinius: asignavimus savivaldybės savarankiškoms funkcijoms atlikti, asignavimus valstybinėms (perduotoms savivaldybėms) funkcijoms atlikti, asignavimus mokymo reikmėms finansuoti, pajamų už įstaigų teikiamas paslaugas lėšas, asignavimus valstybės kapitalo investicijoms finansuoti, asignavimus iš Europos Sąjungos ar kitos tarptautinės finansinės paramos lėšų ir asignavimus, finansuojamus iš paskolos lėšų;
	9.2. Tvarko atsiskaitymų už paskolas ir palūkanas apskaitą, tiesiogiai iš biudžeto einamosios sąskaitos perveda lėšas į gavėjų sąskaitas, atsiskaitant už grąžintinas paskolas, palūkanas ir bendrosios dotacijos kompensaciją; 
	9.3. Tvarko rajono savivaldybės paskolų nacionaline ir užsienio valiuta sąskaitų banke apskaitą;
	9.4. Pagal nustatytą sąskaitų planą sudaro Jonavos rajono savivaldybės iždo suvestinį apskaitos registrą- Didžiąją knygą;
	9.5. Apskaičiuoja sukauptas gautinas sumas iš valstybės biudžeto ir teikia pažymas apie finansavimo sumas valstybės biudžeto specialias tikslines dotacijas savivaldybės biudžetui skiriančioms valstybės institucijoms ir įstaigoms;
	9.6. Pagal įstaigų pateiktas pažymas dėl finansavimo sumų apskaičiuoja ir registruota sukauptas finansavimo sąnaudas bei sukauptas mokėtinas finansavimo sumas.
10. Vadovaujantis nustatyta mokėjimų eilės tvarka patvirtina asignavimų valdytojų, išskyrus švietimo įstaigas, (toliau – kuruojamų biudžetinių įstaigų) pateiktas paraiškas biudžeto lėšoms gauti ir perveda biudžeto pagrindinėje sąskaitoje esančias lėšas patvirtintų ketvirčiais asignavimų ribose, užtikrindamas savalaikį asignavimų valdytojų finansavimą.
11. Užtikrindamas savivaldybės biudžeto vykdymo ataskaitų ir finansinių ataskaitų teisingumą ir pateikimą laiku Lietuvos Respublikos finansų ministerijai bei kitoms valstybės biudžeto specialias tikslines dotacijas savivaldybės biudžetui skiriančioms valstybės institucijoms ir įstaigoms, atlieka šias funkcijas:
	11.1. Ataskaitiniam laikotarpiui pasibaigus, tikrina ir suderina kuruojamų biudžetinių įstaigų bei viešųjų įstaigų, kurios yra viešojo sektoriaus subjektai, pateiktas pažymas, biudžeto vykdymo ataskaitų rinkinius bei  finansinių ataskaitų rinkinius.
	11.2. Ruošia ketvirtines ir metines savivaldybės skolinių įsipareigojimų statistines ataskaitas (forma Nr.3-sav) bei pažymą dėl savivaldybės skolinių įsipareigojimų pagal kreditorius, valiutas, pradinę ir likutinę trukmę ( formos Nr. 3-sav priedas)  ir teikia jas Lietuvos Respublikos finansų ministerijai;
	11.3 Ruošia biudžeto išlaidų valstybinėms (valstybės perduotoms savivaldybėms) funkcijoms atlikti vykdymo ataskaitas ir teikia valstybės biudžeto specialias tikslines dotacijas savivaldybės biudžetui skiriančioms valstybės institucijoms ir įstaigoms jų nustatyta tvarka;
	11.4. Ruošia tarpinių ir metinių rajono savivaldybės iždo finansinių ataskaitų rinkinius;
	11.5 Pateikia metinių rajono savivaldybės iždo finansinių ataskaitų duomenis į Viešojo sektoriaus apskaitos ir ataskaitų konsolidavimo informacinę sistemą:
	11.5.1. pateikia ir su kitais viešojo sektoriaus subjektais derina tarpusavio operacijų informaciją;
	11.5.2. pateikia finansinių ataskaitų rinkinio duomenų ir eliminavimo informaciją;
	11.5.3. tvirtina finansinių ataskaitų rinkinio duomenų ir eliminavimo informacijos išsamumą.
	11.6. Rengia metinių rajono savivaldybės konsoliduotųjų finansinių ataskaitų rinkinį Viešojo sektoriaus apskaitos ir ataskaitų konsolidavimo informacinėje sistemoje ir teikia Lietuvos Resbulikos finansų ministro nustatyta tvarka:
	11.6.1. teikia nuosavybės dalių informaciją;
	11.6.2. atlieka aiškinamojo rašto tekstinės ir skaitinės informacijos konsolidavimą;
	11.6.3. atlieka rankinį duomenų koregavimą;
	11.6.4. tvirtina konsoliduotųjų finansinių ataskaitų rinkinio išsamumą;
	11.6.5. konsultuoja kuruojamas biudžetines įstaigas ir viešąsias įstaigas, kurios yra viešojo sektoriaus subjektai, dėl konsolidavimo procedūrų atlikimo ir kontroliuoja, kad konsolidavimo procedūros būtų atliktos pagal konsolidavimo kalendorių.
[bookmark: _Ref282074681]	11.7. Teikia Lietuvos Respublikos finansų ministerijai patvirtintą Jonavos rajono savivaldybės kontroliuojamų viešojo sektoriaus subjektų sąrašą bei kitą konsolidavimui svarbią informaciją apie planuojamus prijungti prie viešojo sektoriaus subjektų grupės naujus viešojo sektoriaus subjektus, viešojo sektoriaus subjektų grupėje numatomus įsteigti naujus ar likviduoti, reorganizuoti viešojo sektoriaus subjektus, taip pat apie kontroliuojamų viešojo sektoriaus subjektų pasikeitimą.
	11.8. Teikia metodinę pagalbą biudžetinių įstaigų apskaitos tvarkytojams buhalterinės apskaitos ir atskaitomybės sudarymo klausimais.
	12. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

	13. Šias pareigas einantis valstybės tarnautojas tiesiogiai pavaldus skyriaus vedėjui.

